ગાંધીનગર: કોળી સમાજનું પ્રતિનિધિત્વ કરનાર કુંવરજી બાવળિયા કોંગ્રેસ છોડીને ભાજપમાં જતા કોંગ્રેસે કોળી સમાજના ધારાસભ્યો સહિત 30 જેટલા પસંદગીના આગેવાનોની એક બેઠક ગાંધીનગર સર્કિટ હાઉસ ખાતે બુધવારે બપોરે બોલાવી હતી. આ બેઠકમાં કુંવરજી બાવળિયા ભાજપમાં જોડાતા સૌરાષ્ટ્રનો આખો કોળી સમાજ ભાજપમાં જોડાઇ ગયો છે તેવો ભાજપ દ્વારા થતો પ્રચાર એક ભ્રમ છે તેમ ધારાસભ્ય પૂજા વંશે કહ્યું હતું. તેમણે કહ્યું હતું કે, રાહુલ ગાંધીની ગુજરાત મુલાકાત પછી 500 જેટલા કોળી સમાજના આગેવાનોનું એક સંમેલન મળશે.